
ที่ ปชส.056/2569			   	                      	   ฝ่ายบริหารการตลาดและประชาสัมพันธ์

27 สิงหาคม 2569
โตโยต้า ร่วมส่งพลังใจ พร้อมดูแลลูกค้าผู้ประสบอุทกภัย
ด้วยส่วนลดพิเศษด้านบริการ
=========================================================================
บริษัท โตโยต้า มอเตอร์ ประเทศไทย จำกัด และเครือข่ายผู้แทนจำหน่ายโตโยต้าทั่วประเทศ ขอร่วมส่งกำลังใจและความห่วงใยไปยังพี่น้องประชาชนในพื้นที่ที่ได้รับผลกระทบจากสถานการณ์น้ำท่วม โดยหวังเป็นอย่างยิ่งว่าทุกท่านจะผ่านพ้นวิกฤตครั้งนี้ไปได้อย่างปลอดภัย
ในช่วงเวลานี้ โตโยต้าให้ความสำคัญกับความปลอดภัยของทุกชีวิตเป็นสำคัญ จึงขอให้ประชาชนดูแลตนเองและคนในครอบครัวอย่างใกล้ชิด และเพื่อบรรเทาภาระค่าใช้จ่ายด้านการบำรุงรักษารถยนต์ โตโยต้าขอมอบบริการและส่วนลดพิเศษ ได้ตั้งแต่วันนี้ ถึง 31 ธันวาคม 2569  สำหรับพี่น้องประชาชนในพื้นที่ที่ได้รับผลกระทบจากสถานการณ์น้ำท่วม โดยมีรายละเอียดดังนี้ 
1. ส่วนลด 30% สำหรับอะไหล่งานซ่อมทั่วไปและเคมีภัณฑ์*
(หมายเหตุ : เคมีภัณฑ์สำหรับการบำรุงรักษาปกติ, ยางรถยนต์, อุปกรณ์ตกแต่ง แบตเตอรี่ไฮบริดและ แบตเตอรี่ 12 โวลท์สำหรับรถยนต์ไฮบริด จะเป็น เป็นไปตามโปรโมชัน ณ วันเข้ารับบริการ)
2. ส่วนลด 30% สำหรับค่าอะไหล่งานซ่อมตัวถังและสี ที่รับภาระค่าใช้จ่ายเองนอกเหนือจากความรับผิดชอบของประกันภัย
สำหรับลูกค้าที่ถือกรมธรรม์ประกันภัย TOYOTA CARE และ TOYOTA CARE PHYD ซึ่งเป็นผลิตภัณฑ์ความร่วมมือกับบริษัทประกันภัยทั้ง 7 แห่ง  ได้แก่ บริษัท ไอโออิ กรุงเทพ ประกันภัย จำกัด (มหาชน), บริษัท วิริยะประกันภัย จำกัด (มหาชน), บริษัท คุ้มภัยโตเกียวมารีนประกันภัย จำกัด (มหาชน),บริษัท นวกิจประกันภัย จำกัด (มหาชน), บริษัท มิตซุย สุมิโตโม อินชัวรันซ์ จำกัด  สาขา ประเทศไทย, บริษัท ประกันภัยไทยวิวัฒน์ จำกัด (มหาชน), บริษัท เมืองไทยประกันภัย จำกัด (มหาชน)
3. ส่วนลด 50% สำหรับอะไหล่กลุ่มพรมปูพื้นและพรมซับเสียงรถยนต์
        สามารถตรวจสอบรายละเอียดเพิ่มเติมได้ที่ aftersales.toyota.co.th
โตโยต้าขออยู่เคียงข้างพี่น้องชาวไทยในทุกสถานการณ์ และพร้อมให้การสนับสนุนอย่างเต็มที่ เพื่อให้ทุกท่านกลับมาใช้รถได้อย่างมั่นใจอีกครั้ง
